དེ་ཡང་བོན་གྱི་གདན་ས་༸དཔལ་ལྡན་ཁྲི་བརྟན་ནོར་བུ་རྩེའི་དཔོན་སློབ་རིན་པོ་ཆེ་ཚངས་པ་བསྟན་འཛིན་མཆོག་གི་སྐུ་ཆེའི་སྟོད་ཀྱི་བྱུང་བ་མདོ་ཙམ་འགོད་པ་ལ།ཁོང་ནི་ཕྱི་ལོ་༡༩༧༠ལོར་སྟེང་ཆེན་རྒྱས་དགེ་ཚང་ཡབ་གཡུང་དྲུང་ཕུན་ཚོགས་དང་།ཡུམ་སྐལ་བཟང་ཆོས་སྐྱིད་གཉིས་ཀྱི་སྲས་སུ་སྐུ་འཁྲུངས།ཆུང་ནས་སྐྱེས་སྟོབས་ཀྱི་ཤེས་རབ་གསལ་བ་དང་།ལྷན་སྐྱེས་ཀྱི་རང་གཤིས་བཟང་པོས་ཐུགས་རྒྱུད་ཕྱུག་ཅིང་ཡབ་ཡུམ་གཉིས་ཀྱིས་བདག་སྐྱོང་ཟབ་མོའི་འོག་བྱིས་དུས་ཀྱི་འཚོ་བ་བསྐྱལ་ཞིང་རིམ་བཞིན་འཚར་ལོངས་བྱུང་ཡོད།དེ་རྗེས་ས་གནས་རུ་ཁག་སློབ་གྲྭར་འགྲིམས་ནས་ཡི་གེ་འབྲི་ཀློག་འདོན་གསུམ་གཙོས་དེ་གའི་སློབ་ཚན་རྣམས་ལ་སྦྱོང་བརྩོན་ཚུལ་མཐུན་གནང་།